《潮阳吊黄义士》
清代·黄安涛

一介远游士，身亡国社墟。旅魂三尺土，遗迹几箱书。

食禄生堪愧，求仁死不虚。至今莲幕下，香火佛龛如。

作者简介：（1777—1848）清浙江嘉善人，字凝舆，一字霁青。嘉庆十四年进士。道光间历任广东高州、潮州知府，在高州不满一年，平狱千计。在潮州严禁杀人代抵之风。喜作诗，有《诗娱室诗集》、《真有益斋文编》、《息耕草堂诗集》。